1 आमु जा बोगवानान गोवांद्या एणेन नाते आमु ज्य बी सोमजाड़तेह काय तान गीण जो तुमू पोर ईयेल हे, ताह फालतुक जाणे मा दिवो।
2 काहाकाय बोगवान किथेः
"आपणी खुसीन टेम माय मी तारी होमली लियेल,
एने दिखो एवी खुसीन टेम हे; एने दिखो एवी सुटकारान दिह हे!
3 आमु काल्ली बी वातुम ठोकेर खाणेन टेम नाह आपते, काहाकाय आमरी सेवा, काम पोर काल्लो बी गुनो नाय आवी। 4 पुण एकेक वातु माय बोगवानान पावोरान गेत आमरा हाजाला गुणाह देखाड्या केरतेह, मोटली दिरी माय, गेरीबी माय, मुसीबत माय, 5 ✡ 6:5 प्रेरितान काम 16:23चापका खाणे माय, जेलीम कोंडाणेम, गेरदीह रेन, कामा माय, जागताला रेणे माय, उपास केरनेम, 6 चोखाला माय, इकेल माय, दिरी माय, गीणीन द्वारा आमु खुद बोगवानान सेवक एणेन केरता, एने चोखाला जीवान द्वारा, एने बिगेर कोपेट खेरला मोंग माय, 7 खेरायीन वचना माय, बोगवानान ताकेत माय, एने देरमान आथ्यारा केरीन जा जेवड्या डाखऱ्या आथाम हेते, 8 मान एने मान नाह जुड़ने माय जिक एने आरवाणे माय बोटकावणारान गेत जाणाय जाथे, तीबी आमु खेराय माय बोलतेह। 9 एंजाणल्यान गेत हेते, तीबी आमरो नाव गाजेल हे; मुरेल ने गेत हेते, एने दिखो जीवताला हेते, मार खातेह, पुण माराय नाह जाते। 10 दुख मोणावणारान गेत हेते; पुण जेलेम खुस रेतेह, गेरीब हेते, पुण मोकतास माणहाह मालदार बाणाव देतेह; ओहला हेते काय आमु फाय कायच नाह तीबी आखो मेलतेह।
11 एय कुरिंथीयो, आमु आख्यु वातु खोलीन तुमूह कियेल हेते, काहाकाय आमु मोन से तुमूह मोंग केरतेह। 12 एने आमरा मोनाह आमु तुमरी केरता बोंद नाह केऱ्या, पुण तुमूच आमरे केरता तुमरा मोनाह बोंद किर दियेल हेते। 13 पुण मी तुमूह मार सोरा जाणीन केथु, काय आमु पोर मोंग किरो जिहकेरीन आमु तुमूह मोंग केरतेह, एने आमरे केरता तुमरो मोन खुल दिवो।
14 अविश्वासी हेऱ्या सेंगेत मा किरहो, काहाकाय देरमी एने एदेरमी माणहा हेऱ्यो काय मेल जोल? काय उजालान एने आंदारान काय मेल? 15 मसी एने सैतान हेऱ्यो काय मेल? एने विश्वासी हेऱ्यो अविश्वासीन काय नातो? 16 ✡ 6:16 1 कुरिंथीयो 3:16; 6:19एने मुरती हेऱ्यो बोगवानान मोंदिरान काय समंद? काहाकाय आमु ते जीवताला बोगवानान मोंदिर हेते! जिहकेरीन मालीक कियेल हेः "मी ता माय बोहुह,
एने ता माय चाला फिऱ्या केरूह;
एने मी तान बोगवान रेह,
17 तानकेरता बोगवान किथे,
एने कुवालाच रिवो,
एने खाराब वोस्तुह मा सापलो,
ते मी तुमरो स्वीकार केरूह।
18 एने मी तुमरो आबोख एह,
एने तुमू मार बेटा बेटी ईहो,
